Diari Oficial de la Generalitat Valenciana


Sumari del DOGV 5449, del 13-02-2007 (2007/1801)

RESOLUCIÓ de 27 de desembre de 2006, del president de l'Institut Valencià de Cinematografia Ricardo Muñoz Suay, per la qual es redistribuïxen les economies resultants de les ajudes a la producció de llargmetratges per al 2005.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5449

Data del DOGV
:   13-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1801


Data del document
:   27-12-2006

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Anàlisi jurídica

 Descriptors 

:   * Instituto Valencià de L'Audiovisual i de la Cinematografia Ricardo Muñoz Suay
    * ajuda pública
    * producció audiovisual
    * suport econòmic

Primer
Per la Resolució de 30 de desembre de 2004 del president de l'Institut Valencià de Cinematografia Ricardo Muñoz Suay, es van convocar les ajudes a la producció audiovisual per al 2005 (DOGV núm. 4934, 28 de gener de 2005).
Segon
L'objectiu de les ajudes és impulsar la creació d'obres audiovisuals a la Comunitat Valenciana. L'import destinat a estes ajudes ascendix a 1.202.000 euros, dels quals 150.000 euros corresponen als pressupostos de 2005 i 1.052.000 euros als pressupostos de 2006. A la producció de llargmetratges es destinen 840.000 euros.
Tercer
D'acord amb la base 15 de la resolució de convocatòria, la vicepresidència de l'Institut Valencià de Cinematografia Ricardo Muñoz Suay va resoldre amb data 20 d'abril de 2005 el nomenament dels membres de la Comissió Avaluadora per a la valoració dels projectes presentats.
Quart
Les comissions van emetre un informe en el qual s'especificava la valoració positiva de determinats projectes i la desestimació de la resta d'acord amb les bases de la resolució de convocatòria de les ajudes a la producció de 2005.
Vistos els informes de les comissions avaluadores i la proposta de la vicepresidenta de l'Institut Valencià de Cinematografia Ricardo Muñoz Suay, de conformitat amb les bases de la convocatòria, es van resoldre les ajudes a la producció l'1 de juliol de 2005.
Quint
Amb data 11 d'octubre de 2006, la productora Index Producciones SL, que és beneficiària d'una ajuda de 150.000 euros per a la realització del llargmetratge El Molinete, va presentar un escrit a l'Institut Valencià de Cinematografia Ricardo Muñoz Suay en què comunicava la renúncia a la subvenció per no poder dur a terme la realització del llargmetratge en els terminis previstos.
Sext
Vista la proposta de la vicepresidència de l'IVAC, de conformitat amb les bases de la convocatòria, es va resoldre el 20 d'octubre de 2006 deixar sense efecte les subvencions concedides a la productora Index Producciones, SL, per a la realització del llargmetratge El Molinete.
Sèptim
D'acord amb la base 6 de la convocatòria, les comissions avaluadores de les ajudes a la producció audiovisual de llargmetratges es van reunir a l'Institut Valencià de Cinematografia Ricardo Muñoz Suay (plaça de l'Ajuntament, 17, València) el 24 de novembre de 2006 amb l'objectiu de disposar de les economies resultants i emetre un nou informe.
Octau
Vista la proposta de la vicepresidència de l'IVAC, de conformitat amb les bases de la convocatòria, resolc
Redistribuir les economies resultants entre les següents produccions de llargmetratge, segons figura a continuació:D'acord amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició ha d'interposar-se davant del president de l'Institut Valencià de Cinematografia, en el termini d'un mes a comptar des de l'endemà de la publicació de la present resolució.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini dos mesos comptats a partir de l'endemà de la publicació de la present resolució.
València, 27 de desembre de 2006.- El president de l'Institut Valencià de Cinematografia Ricardo Muñoz Suay: Alejandro Font de Mora Turón.